ANIFEILIAID, CYMRU Enwi a chychwyn 1 Enw'r Rheoliadau hyn yw Rheoliadau Lles Anifeiliaid a Ffermir (Cymru) (Diwygio) 2010; deuant i rym trannoeth y diwrnod y'u gwneir. Diwygio Rheoliadau Lles Anifeiliaid a Ffermir (Cymru) 2007 2 Diwygir Rheoliadau Lles Anifeiliaid a Ffermir (Cymru) 2007 yn unol â rheoliadau 3 i 8. Diwygio rheoliad 2 (diffiniadau a dehongli) 3 1 Yn rheoliad 2(1)— a yn y mannau priodol yn nhrefn yr wyddor, mewnosoder— mae i “gweithredydd busnes bwyd” yr ystyr a roddir i (“ food business operator ”) gan Erthygl 3 o Reoliad (EC) Rhif 178/2002 Senedd Ewrop a'r Cyngor sy'n gosod egwyddorion cyffredinol a gofynion cyfraith bwyd, yn sefydlu Awdurdod Diogelwch Bwyd Ewrop ac yn gosod gweithdrefnau o ran materion diogelwch bwyd ; ystyr “iâr fwyta a fegir yn gonfensiynol” (“ conventionally reared meat chicken ”) yw anifail o'r rhywogaeth Gallus gallus a gedwir i gynhyrchu cig, ac eithrio— un sydd ar ddaliad gyda llai na 500 anifail o'r fath neu gyda stoc bridio yn unig o anifeiliaid o'r fath; un sydd ar ddeorfa; un y gellir defnyddio'r term “Megir yn helaeth dan do (mewn cytiau)”, (“ Extensive indoor (barn-reared )”), “Iâr fuarth” (“ Free range ”), “Iâr fuarth – dull traddodiadol” (“ Traditional free range ”) neu “Iâr fuarth – dull hollol rydd” (“ Free range – total freedom ”) o fewn ystyr pwynt (b), (c), (d) neu (e) o Atodiad V i Reoliad y Comisiwn (EC) Rhif 543/2008 sy'n gosod rheolau manwl ar gyfer cymhwyso Rheoliad y Cyngor (EC) Rhif 1234/2007 parthed y safonau marchnata ar gyfer cig dofednod ; neu un a fagwyd yn organig yn unol â Rheoliad y Cyngor (EC) Rhif 834/2007 ar gynhyrchu organig a labelu cynhyrchion organig ac sy'n dirymu Rheoliad (EEC) Rhif 2092/91 ; ; b yn y diffiniad o “llaesodr” (“ litter ”) ar ôl y geiriau “ieir dodwy” mewnosoder “ac ieir bwyta a fegir yn gonfensiynol” ac yn lle'r geiriau “galluogi'r ieir” rhodder y geiriau “galluogi'r adar hynny”; c ar ôl y diffiniad o “ceidwad” (“ keeper ”), mewnosoder— ystyr “dwysedd stocio” (“ stocking density ”) mewn perthynas ag unrhyw gwt lle cedwir ieir bwyta a fegir yn gonfensiynol, yw cyfanswm pwysau yn fyw yr ieir sy'n bresennol yn y cwt ar yr un pryd i'r m 2 o'r lle y gellir ei ddefnyddio; ; ac ch yn y diffiniad o “lle y gellir ei ddefnyddio” (“ usable area ”)— i ar ôl “(“ usable area ”)” mewnosoder “, mewn perthynas ag ieir sy'n dodwy, ”, ii ar y diwedd, mewnosoder “, neu, mewn perthynas ag ieir bwyta a fegir yn gonfensiynol, unrhyw le dan laesodr y gall yr ieir gael ato ar unrhyw adeg”. 2 Yn rheoliad 2(2) ar ôl is-baragraff (a), mewnosoder— aa mewn perthynas ag ieir bwyta a fegir yn gonfensiynol, Cyfarwyddeb y Cyngor 2007/43/EC yn gosod rheolau gofynnol ar gyfer diogelu ieir a gedwir i gynhyrchu cig . . Diwygio rheoliad 5 (dyletswyddau ychwanegol ar bersonau sy'n gyfrifol am ddofednod, ieir dodwy, lloi, gwartheg, moch neu gwningod) 4 1 Yn rheoliad 5(1)(a), ar ôl “Atodlenni 2 i 4”, mewnosoder “ac ieir bwyta a fegir yn gonfensiynol”. 2 Yn rheoliad 5(1), ar ôl is-baragraff (b) mewnosoder— ba ieir bwyta a fegir yn gonfensiynol gydymffurfio â Rhan 2 o Atodlen 5A; . 3 Ar ôl rheoliad 5(3), mewnosoder— 4 Mae Rhan 1 o Atodlen 5A yn effeithiol. . Mewnosod rheoliad 5A 5 Ar ôl rheoliad 5 mewnosoder— Monitro a gwaith dilynol yn y lladd-dy 5A Mae Rhan 3 o Atodlen 5A yn effeithiol. . Diwygio rheoliad 7 (tramgwyddau) 6 1 Yn rheoliad 7 ail rifer y ddarpariaeth bresennol yn baragraff (1). 2 Ar ôl paragraff (1) (wedi ei ail rifo felly) ychwaneger— 2 Mae gweithredydd busnes bwyd sydd, heb awdurdod cyfreithiol neu esgus cyfreithiol, yn methu â chydymffurfio â dyletswydd ym mharagraff 14(2) o Atodlen 5A, yn cyflawni tramgwydd. . Diwygio Atodlen 1 (amodau cyffredinol y mae'n rhaid cadw anifeiliaid a ffermir odanynt) 7 Yn Atodlen 1— a ym mharagraff 2(3) ar ôl paragraff (a) mewnosoder— aa yn achos ieir bwyta a fegir yn gonfensiynol, paragraff 11(1) a (2) o Atodlen 5A; ; b ym mharagraff 5, cyn y geiriau “Rhaid gofalu” mewnosoder “Heb ragfarnu paragraff 11(3) o Atodlen 5A”; c ym mharagraff 7— i yn is-baragraff (b)(ii), hepgorer “neu” yr ail waith y digwydd; ii yn is-baragraff (b)(iii), hepgorer “neu”; iii ar ôl is-baragraff (b)(iii), mewnosoder— iiia yn achos ieir bwyta a fegir yn gonfensiynol, paragraff 11(1) a (2) o Atodlen 5A; neu . Mewnosod Atodlen 5A (amodau ychwanegol sy'n gymwys mewn perthynas ag ieir bwyta a fegir yn gonfensiynol) 8 Ar ôl Atodlen 5 i Reoliadau Lles Anifeiliaid a Ffermir (Cymru) 2007, mewnosoder yr Atodlen a osodir yn yr Atodlen i'r Rheoliadau hyn. Elin Jones Y Gweinidog dros Faterion Gwledig, un o Weinidogion Cymru 9 Tachwedd 2010